צ'אפל רון

קיילי רוז אמסטוץ (Kayleigh Rose Amstutz; נולדה ב-19 בפברואר 1998), המוכרת בשם הבמה צ'אפל רון (Chappell Roan), היא זמרת-יוצרת אמריקאית ילידת מיזורי.

 קריירה 
כשרון הייתה בת 17 החתימה אותה חברת התקליטים אטלנטיק על חוזה בעקבות מספר גרסאות כיסוי שרון העלתה ליוטיוב.

היא הופיעה כמופע חימום בסיבובי ההופעות של ואנס ג'וי, דקלן מקנה, בן פלאט, אוליביה רודריגו ופלטשר.

ב-22 בספטמבר 2017, רון הוציאה את המיני-אלבום הראשון שלה, School Nights בהפקתו של דן ניגרו (שהפיק באותו זמן גם את אוליביה רודריגו).

בקיץ 2020 החליטה אטלנטיק לא לחדש את החוזה עם רון.

ב-28 באוקטובר 2022, היא הוציאה את הסינגל "Casual". הסינגל הגיע בשיאו למקום ה-96 במצעד הסינגלים האירי.

ב-19 במאי 2023, היא הוציאה את הסינגל "Red Wine Supernova". הסינגל הגיע בשיאו למקום ה-79 בקנדה הוט 100, למקום ה-68 במצעד הסינגלים הבריטי ולמקום ה-75 בבילבורד הוט 100.

ב-11 באוגוסט 2023, היא הוציאה את הסינגל "". הסינגל הגיע בשיאו למקום הרביעי במצעד הסינגלים הבריטי ולמקום ה-15 בבילבורד הוט 100.

ב-22 בספטמבר 2023, היא הוציאה את אלבום האולפן הראשון שלה, The Rise and Fall of a Midwest Princess. עם צאתו זכה האלבום לשבחים רבים אך מכר 77,000 עותקים בלבד עד סוף שנת 2023. בשנת 2024 האלבום הגיע למקום השני במצעד בילבורד 200 ומכר 1.88 מיליון עותקים שקולים לאלבומים בארצות הברית. האלבום הגיע בשיאו למקום ה-12 בבילבורד 200 ולמקום ה-23 במצעד האלבומים הבריטי.

בתחילת 2024 הייתה רון זמרת החימום בסיבוב ההופעות של אוליביה רודריגו.

ב-5 באפריל 2024, היא הוציאה את הסינגל "". הסינגל הגיע בשיאו למקום העשירי בשוודיה ולמקום ה-26 בבילבורד הוט 100. בספטמבר 2024, רון הופיעה בטקס פרסי הווידאו קליפים של MTV. לאחר הטקס, רון צפויה לצאת לסיבוב הופעות באירופה, ולאחר מכן תשתתף בפסטיבל Austin City Limits באוקטובר 2024. באותו החודש, הוכרז שרון תהיה האורחת המוזיקלית בתוכנית "סאטרדיי נייט לייב" ב-2 בנובמבר, יחד עם ג'ון מולייני כמנחה. באוקטובר 2024, פורסם כי רון תהיה המופע המרכזי בפסטיבל פרימוורה סאונד בברצלונה בתאריכים 5-7 ביוני לצד צ'ארלי XCX וסברינה קרפנטר.

ב-13 במרץ 2025, הוציאה את הסינגל "The Giver", שהגיע למקום הראשון במצעד שירי הקאנטרי ולמקום החמישי בבילבורד הוט 100. ב-1 באוגוסט רון הוציאה שיר פרידה בשם "The Subway", בליווי קליפ מוזיקלי.

 עמדות והתבטאויות 
באוגוסט 2024, רון פרסמה זוג סרטוני טיקטוק שבהם דיברה נגד התנהגות בלתי נאותה של מעריצים. היא ביקרה את תרבות הפאנדום והצהירה שאינה מקבלת את העובדה ש"הטרדה, רדיפה והתנהגות משוגעת" הם חלק בלתי נפרד מהקריירה של אנשים מפורסמים. היא אמרה: "זה לא עושה את זה נורמלי, זה לא אומר שאני רוצה את זה, זה לא אומר שאני אוהבת את זה." הרבה ידוענים תמכו ברון בגלוי או באופן פרטי, כולל קייטי פרי, ליידי גאגא, ג'ול ואלטון ג'ון. רון המליצה לכנות את ההתנהגות של מעריצים מטרידים "מוזרה" ו"לא נורמלית" כדרך להפחית מהלגיטימציה של התנהגות כזו.

 הכרה, הישגים והשפעה 
בדצמבר 2024, רון דורגה במקום הרביעי ברשימת "כוכבי הפופ הגדולים של 2024" של מגזין בילבורד. היא הצליחה להכניס שבעה סינגלים לבילבורד הוט 100 ב-2024, כולל הלהיט  שהגיע למקום הרביעי, קיבלה שש מועמדויות בטקס פרסי הגראמי של 2025, כולל בכל ארבע הקטגוריות המרכזיות. באותה שנה, רון שברה שיאי קהל בפסטיבלים גדולים כמו לולהפלוזה ולא הייתה הכוכבת הראשית. ההשפעה שלה על תרבות הלהט"ב הייתה משמעותית, כולל השראה לאופנות במסיבות ובפסטיבלים וגיבוי למופעי דראג.

 דיסקוגרפיה 
 אלבומי אולפן 
 2023: The Rise and Fall of a Midwest Princess

 מיני-אלבומים 
 2017: School Nights

 פרסים ומועמדויות 
שנהפרסקטגוריהעבורתוצאהמקור2024פרס הווידאו קליפים של MTVהאמן החדש הטוב ביותרצ'אפל רון הופעת הפוש של השנה"Red Wine Supernova"שיר הקיץ""הקליפ הטרנדי ביותרפרסי המוזיקה של MTV אירופההשיר הטוב ביותר"Good Luck, Babe!"האמן החדש הטוב ביותרצ'אפל רוןמופע הפוש הטוב ביותרהמעריצים הכי גדוליםפרס המוזיקה של ARIAהאמן הבינלאומי הטוב ביותרThe Rise and Fall of a Midwest Princessפרס המוזיקה של בילבורדאמן חדש מובילצ'אפל רון זמרת מובילה 2025פרס גראמיתגלית השנהאלבום השנהThe Rise and Fall of a Midwest Princessהקלטת השנה"Good Luck, Babe!"שיר השנהביצוע סולו הפופ הטוב ביותראלבום הפופ הווקאלי הטוב ביותרThe Rise and Fall of a Midwest Princessפרס המוזיקה האמריקאיתאלבום השנהאלבום פופ אהובאמן השנהצ'אפל רוןהאמן החדש של השנהזמרת פופ אהובהשיר השנה"Good Luck, Babe!"השיר החברתי של השנהפרס בחירת הילדים של ניקלודיאוןזמרת פורצת אהובהצ'אפל רוןשיר ויראלי אהוב"Pink Pony Club"פרס הווידאו קליפים של MTVשיר הקיץ"The Subway"

 הופעות ברשימות 

 2025: פורבס 30Under30

 קישורים חיצוניים 





 הערות שוליים 

קטגוריה:אמני איילנד רקורדס
קטגוריה:אמני אטלנטיק רקורדס
קטגוריה:זמרות פופ אמריקאיות
קטגוריה:זמרים להט"בים אמריקאים
קטגוריה:זוכי פרס המוזיקה של בילבורד
קטגוריה:אמריקאיות שנולדו ב-1998